OpenLLM-France/wikimedia huggingface dataset:
# Emil Kirjas

Emil Kirjas (Skopje, 26 de juny de 1975) és un polític macedoni. És secretari general de la Internacional Liberal. Va ser president de la Federació Internacional de Joventuts Liberals, un càrrec que va ocupar des de la tardor del 2003. Kirjas també va ser viceministre d'Afers Exteriors de Macedònia del Nord entre 2004 i 2006. Es va graduar el 2007 en geopolítica pel King's College de Londres, on rebre la beca Chevening.

## Referències

* 1 2 «New Secretary General at Liberal International: Emil Kirjas». Liberal International. Arxivat de l'original el 17 de desembre 2010. [Consulta: 14 desembre 2010].
* ↑ «Asian Youth Leaders Attended International Fundraising Workshop in Colombo, Sri Lanka». International Federation of Liberal Youth, 29-03-2007. Arxivat de l'original el 23 de juliol 2011. [Consulta: 14 desembre 2010].
* ↑ «Macedonia name dispute with Greece threatens NATO bid». VMacedonainews.com, 22-02-2008. [Consulta: 14 desembre 2010].
# Tractat de Baiona

Tractat de Baiona té aquests significats:
* Tractat de Baiona (1398)
* Tractat de Baiona (1462) firmat el 1462
* Sentència arbitral de Baiona del 1463
* Tractat de Baiona (1856) firmat el 1856
* Tractat de Baiona (1868)
# Dicer

Dicer és una ribonucleasa membre de la família de les ARNasa III. És una gran proteïna (>200 kD) monomèrica present en el citoplasma cel·lular. Dicer catalitza el primer pas del mecanisme de RNAi: converteix ARN doble banda (ARNdb o dsRNA) i premicroARN (pre-miARN) en fragments d'ARN d'interferència petits anomenats ARNip (siRNAs i miRNAs) de 20-25 nucleòtids, amb dues bases lliures als extrems 3' hidroxil i un extrem 5' fosfat.
El nom Dicer fou donat per Emily Bernstein, qui fou la primera a demostrar l'activitat catalítica d'ARNdb de l'enzima.
Les enzimes Dicer contenen:
* un domini ATPasa/ARN helicasa a l'extrem N-terminal
* un domini DUF283 de funció desconeguda
* un domini PAZ, responsable del reconeixement dels nucleòtids lliures a l'extrem 3'
* dos dominis catalítics ARNasa III (RIIIa i RIIIb) que constitueixen el centre actiu
* un domini dsRBD (en anglès: double strand RNA binding domain) a l'extrem C-terminal
Cadascun dels dominis ARNasa talla una cadena d'ARN de manera polaritzada: el domini RIIIb talla la cadena ascendent del dsRNA, que conté el 5' fosfat, mentre que el domini RIIIa talla la cadena descendent, que conté l'extrem 3' OH. El domini RIIIa mesura la distància al lloc de tall del dsRNA, potser amb l'ajuda del domini PAZ. Per aquest motiu, el dsRNA es talla a una distància aproximada de 20 parells de bases contades des de l'extrem de la molècula: l'hèlix entre el domini PAZ i el domini RIIIa mesura 65 àngstroms, que corresponen a dues voltes d'hèlix de dsRNA.
* ↑ «Malalties que s'associen genèticament amb Dicer, vegeu/editeu les referències a wikidata».
* 1 2 3 GRCh38: Ensembl release 89: ENSG00000100697 - Ensembl, May 2017
* 1 2 3 GRCm38: Ensembl release 89: ENSMUSG00000041415 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
# Codificació lingüística

Procés en el qual una llengua desenvolupa un codi, conformat per una gramàtica, un lèxic, una semàntica, una ortografia, etc. Aquest codi és indispensable per a la difusió i extensió de la llengua, ja que ajuda a transmetre els seus aspectes socials i culturals, i dona peu a la formació d'una normativització o d'un estàndard.
Aquest succés sol anar lligat amb processos de normalització, en els quals el desenvolupament d'un codi resulta una ferramenta indispensable per a recuperar un marc legal favorable i facilitar les relacions socials.
# Zhao Hong (rebel)

    En aquest nom xinès, el cognom és Zhao.
Zhao Hong (mort el 184 EC) va ser un líder local xinès dels Turbants Grocs que va viure durant el període de la tardana Dinastia Han Oriental de la història xinesa. Quan Zhang Mancheng va ser mort, les seves tropes restants van triar a Zhao Hong per succeir-lo.

## Biografia

Zhao Hong va nàixer en la comandància de Nanyang (que estava situada la Província de Jing). És assumible que es va unir al líder religiós Zhang Jue (張角) i als seus dos germans entre els principis de la dècada del 170 i el 184 EC.
En la preparació de la seva revolta Zhang Jue va dispersar els seus 360.000 seguidors en més de trenta-sis Divisions (方) i en cada divisió va nomenar un líder. Cada líder de Divisió llavors nomenava a un líder local d'una sub-divisió de les seves forces. Zhao Hong va ser probablement posat sota el comandament del líder local Zhang Mancheng per aqueixa època.

### Lluita per Wan

El 23 d'abril de 184 EC. Zhang Mancheng va atacar la ciutat de Wan, la ciutat capital de la comandància Nanyang i va matar el seu Gran Administrador Chu Gong (褚貢). Ell llavors va assetjar la ciutat i la va ocupar. En el sisè mes lunar d'eixe any va ser mort pel successor del Gran Administrador, Qin Xie (秦頡).
Quan Zhang Mancheng va ser mort les seves forces restants van triar a Zhao Hong com el seu nou líder i el nombre d'homes sota el seu comandament va créixer. En l'estiu ell va prendre Wan.
El General dels Cavallers de la Casa de la Dreta Zhu Jun (朱儁) i altres comandant sota l'Inspector de la Província de Jing, Xu Qiu (徐璆), van unir forces i van assetjar als rebels. Ells van atacar Wan durant 2 mesos; des del sisè fins al vuitè, però no van obtenir cap èxit.
Alguns oficials administratius volien que Zhu Jun es retirara, però gràcies a un memorial del Ministre d'Obres Zhang Wen (張溫), se li va permetre romandre. Ell llavors va atacar als rebels una vegada més, aquesta vegada amb èxit, ja que Zhao Hong va perdre el cap en la batalla.
Després del transir de Zhao Hong, les seves tropes restants van triar a Han Zhong (韓忠) com el seu nou líder.

## En el Romanç dels Tres Regnes

A la novel·la històrica del Romanç dels Tres Regnes de Luo Guanzhong es conta que Zhao Hong una vegada va dirigir les seves tropes juntament amb Han Zhong i Sun Zhong per ocupar Wancheng. A causa d'aquest fet Zhao Hong va acabar lluitant contra les forces de Zhu Jun. Al llarg de la batalla, això no obstant, Zhao Hong va ser mort per l'espasa de Sun Jian, que acabava d'arribar com a reforç de les forces imperials.

## Vegeu també

* Llista de persones dels Tres Regnes

## Referències

* 1 2 3 de Crespigny, A Biographical Dictionary, biografia de Zhao Hong, pàgina 1098
* 1 2 Michaud, The Yellow Turbans, pàgina 76
* ↑ de Crespigny, Emperor Huan and Emperor Ling, anotacions a peu a Zhongping 1
* ↑ de Crespigny, A Biographical Dictionary, biografia de Zhang Mancheng, pàgina 1068
* 1 2 de Crespigny, Emperor Huan and Emperor Ling, Zhongping 1
* ↑ de Crespigny, A Biographical Dictionary, biografia de Han Zhong, pàgina 305
# Soledad Bernuy y Valda

María de la Soledad Bernuy y Valda (Madrid, 14 de març de 1806–3 de gener de 1871) va ser una aristòcrata i una notable arpista espanyola.
Nascuda a Madrid el 14 de març de 1806 en una família noble. Era filla de Francisco de Bernuy y Valda i d'Ana de Valda y Teijeiro, marquesos de Valparaíso i comtes de Montealegre. Va ser dama de l'Orde de Maria Lluïsa, nomenada el 5 de desembre de 1844.
Va aprendre solfeig i piano del mestre Francisco Villalba i arpa de Juan Bautista Rossi. Va donar concerts en les vetllades musicals que organitzaven els seus pares, on tocà peces de piano i d'arpa de gran dificultat, tant en solitari com acompanyada, on participaven també les seves germanes Joaquina i Carmen. Hom afirma que va ser una de les arpistes més afamades del seu moment.
En l'àmbit persona es va casar amb Cayetano de Silva y Fernández de Córdoba, duc d'Híxar i comte de Salvatierra, amb qui va tenir un fill, Agustín, hereu dels títols. Vídua des de 1865, va morir el 3 de gener de 1871.

## Referències

* 1 2 3 4 Cadenas y Vicent, Vicente de. Caballeros de la Orden de Santiago que efectuaron sus pruebas de ingreso durante el siglo XIX (en castellà). Madrid: Ediciones Hidalguía, 1993, p. 268-269.
* ↑ L'Intermédiaire des chercheurs et curieux (en francès), 1981, p. 571.
* ↑ Burgos, A. de. Blasón de España. Libro de oro de su nobleza (en castellà). Madrid: Imprenta de Don Pedro Montero, 1860, p. 179.
* 1 2 3 Saldoni Remendo, Baltasar. Diccionario biográfico-bibliográfico de efemérides de músicos españoles (en castellà). Madrid: Imprenta de D. Antonio Pérez Dubrull, 1868, p. 105-106.
* ↑ Guía de la Grandeza (en castellà). Madrid: Imprenta de Repullés, 1824, p. 65-66.
* 1 2 3 Ballesteros Robles, Luis. Diccionario biográfico matritense (en castellà). Madrid: Ajuntament de Madrid, 1912, p. 77.
* ↑ Frontaura, C.; Ossorio, M. Diccionario biográfico internacional de escritores y artistas del siglo XIX (en castellà). vol. 1. Madrid: Imprenta y Librería de Miguel Guijarro, 1890, p. 288.
* 1 2 Casaus Ballester, María José. Archivo Ducal de Híjar: catálogo de los fundos del antiguo ducado de Híjar (1268-1919) (en castellà). Saragossa: Gobierno de Aragón, 1997, p. 182.
# Victorious

Victorious (lit. ‘Victoriós’, estilitzat VICTORiOUS) és una comèdia de situació estatunidenca creada per Dan Schneider per a Nickelodeon.
La sèrie gira al voltant de l'aspirant a cantant Tori Vega (interpretada per Victoria Justice), una adolescent que assisteix a una escola d'arts escèniques anomenada Hollywood Arts High School. La seva germana gran, Trina, és interpretada per Daniella Monet. En el seu primer dia a Hollywood Arts, Tori coneix Andre Harris (Leon Thomas III), Robbie Shapiro (Matt Bennett), Rex Powers (titella de Robbie), Jade West (Elizabeth Gillies), Cat Valentine (Ariana Grande) i Beck Oliver (Avan Jogia). La sèrie es va estrenar el 27 de març de 2010 després dels Kid's Choice Awards de 2010.

## Referències

* ↑ «Nickelodeon Scores 2nd Biggest Kids' Choice Awards; Victorious Bows to 5.7 Million» (en anglès). TV by the numbers. Arxivat de l'original el 2010-04-05. [Consulta: 9 setembre 2011].
# Dragó de korowai

El dragó de korowai (Woodworthia korowai), també conegut com el dragó muriwai, és un dragó que es troba a la costa oest de la regió d'Auckland de Nova Zelanda. Descobert per primera vegada a l'illa d'Oaia el 1954, l'espècie va ser reconeguda com a diferent de la Woodworthia maculata el 2016 i es va descriure formalment el 2023. El 2023 es va concloure que només quedacen 32 individus, i l'espècie es troba exclusivament al parc regional de Muriwai i a l'illa d'Oaia.

## Taxonomia

El dragó de korowai es van identificar per primera vegada a la costa oest de la regió d'Auckland el 1954; tot i que es va identificar com a Woodworthia maculata. Va ser reconegut per primera vegada com una espècie diferent el 2016. Va ser descrit formalment l'any 2023 pels herpetòlegs Dylan van Winkel, Sarah Jane Wells, Nicholas Harker i Rod Hitchmough, basant-se en diferències morfològiques i genètiques.

## Descripció

És de color gris o marró sorrenc, té una marca "v" invertida entre els ulls, i ratlles més clares a la meitat posterior del seu cos. L'espècie creix fins a una longitud de fins a 69 mil·límetres des del nas fins a la cloaca.
Es pot distingir del Dactylocnemis pacificus a causa de la separació de les fosses nasals i l'escala rostral, i del Woodworthia maculata perquè té seccions finals més curtes de les seves cames (falanges distals).
És un animal nocturn. Es coneix poc de la seva dieta, en captivitat se'ls alimenta majoritàriament d'invertebrats i fruita.

## Habitat

El 2023 es va concloure que només quedacen 32 individus, i l'espècie es troba exclusivament al parc regional de Muriwai i a l'illa d'Oaia. El dragó de korowai viu principalment a les dunes de sorra. L'ecologista sènior del Consell d'Auckland, Melinda Rixon, està preocupada perquè l'accés de vehicles fora de carretera a l'hàbitat del dragó a la platja de Muriwai pugui afectar negativament l'espècie.
L'espècie es troba exclusivament a la costa oest de l'illa del nord, mentre que Woodworthia maculata es troba a la costa est. Les dues espècies costaneres probablement estan separades geogràficament pel dragó del Pacífic, l'àrea de distribució del qual és principalment terra endins.

## Galeria

* Escates de dragó de korowai trobades a la platja Muriwai
* Holotip del dragó de korowai del Museu Memorial de Guerra d'Auckland
* Holotip del dragó de korowai del Museu Memorial de Guerra d'Auckland
* Holotip vist des del ventre del dragó de korowai del Museu Memorial de Guerra d'Auckland

## Referències

* ↑ «Woodworthia korowai». Museu Memorial de Guerra d'Auckland. [Consulta: 31 gener 2024].
* 1 2 3 4 5 6 Ternouth, Louise «New species of Gecko on Auckland's West Coast named». Radio New Zealand, 30-01-2024.
* 1 2 3 4 5 6 «Korowai gecko». New Zealand Herpetological Society. [Consulta: 31 gener 2024].
* 1 2 3 Winkel, D. V.; Wells, S. J.; Harker, N.; Hitchmough, R. A. On the sand and among the crowds: a new species of Woodworthia gecko.
* ↑ «Muriwai gecko». Department of Conservation. [Consulta: 31 gener 2024].
* ↑ «Korowai gecko». New Zealand Herpetological society, 16-08-2024.

## Enllaços externs

* Dragó de korowai a la New Zealand Herpetological Society (anglès)
# Xarxa d'Economia Alternativa i Solidària de les Illes Balears

La Xarxa d'Economia Alternativa i Solidària de les Illes Balears (REAS Balears) és una associació sense ànim de lucre d'entitats de l'Economia Solidària constituïda en 1998.
REAS Balears té com a objectiu potenciar l’economia solidària com a instrument per a desenvolupar una societat més justa i sostenible. En 2021 comptava amb 16 organitzacions associades. El 2022 van assolir 18,5 milions d'euors i van moure 1.900 persones entre treballadors i voluntaris.
Pertany a la confederació estatal REAS Red de Redes de Economía Solidaria.

## Referències

* ↑ «REAS Balears - REAS». [Consulta: 27 octubre 2023].
* ↑ REAS Balears Memòria 2020, 2021.
* ↑ «Les entitats socials de REAS superen els 18 milions d'euros en l'exercici del 2022». ARA Balears, 12-06-2023. [Consulta: 12 desembre 2023].
# Comissaria

Una comissaria és un edifici, i llurs instal·lacions pertinents, que allotja els serveis policials bàsics d'una àrea territorial predeterminada (un districte, una ciutat, una comarca, etc.). Es dedica a les tasques d'atenció ciutadana, tramitació de denúncies, proximitat, atenció a les víctimes, etc. En l'àmbit lingüístic català el cap d'una comissaria no és mai un comissari, que és un rang bastant alt de les policies que hi actuen, sinó rangs inferiors de llurs escales executives. Als Mossos d'Esquadra el terme tècnic que rep una comissaria és el d'Àrea Bàsica Policial (o en alguns casos Comissaria de Districte). Al Cos Nacional de Policia s'anomena Comissaria Local (o Comissaria de Districte).

## Referències

* ↑ Descripció de la comissaria dels Mossos de Sitges Arxivat 2016-12-28 a Wayback Machine. al web municipal de Sitges
* ↑ La comissaria de districte dels Mossos d'Esquadra a l'Ametlla de Mar entra en funcionament Arxivat 2016-12-28 a Wayback Machine., Diari de Tarragona, 6 de novembre de 2016
# Sinagoga de Yu Aw

La Sinagoga de Yu Aw està situada en el barri Momanda de l'antiga ciutat d'Herat, en el país asiàtic de l'Afganistan. L'àrea va ser coneguda alguna vegada com Mahalla-yi Musahiya, o el "Barri dels Jueus". És l'única sinagoga d'Herat que ha conservat la major part de les seves característiques originals, malgrat que es troba actualment en un estat de deterioració. Les restes de l'edifici en l'est, nord i sud del pati s'utilitzen ara com a habitatge familiar. Una habitació en el soterrani de l'estructura en el costat oest del pati s'utilitza com l'habitatge d'un dels empleats del Departament de preservació de Monuments històrics d'Herat.

## Referències

* ↑ http://www.isjm.org/country/herat.htm Arxivat 2007-06-22 a Wayback Machine.
# Gloria Gaynor

Gloria Gaynor, nascuda com a Gloria Fowles (Newark, Nova Jersey, 7 de setembre de 1943), és una cantant estatunidenca de soul i disco, més coneguda per alguns dels seus èxits com I Will Survive (Número 1 a la llista Hot 100 l'any 1979), Never Can Say Goodbye (Número 8 a la llista Hot 100 l'any 1974), i I Am What I Am (Número 82 a la llista Hot 100 l'any 1983).
Considerada una de les dives de la música disco dels 70 i 80, comença la seva carrera amb la banda Soul Satisfiers durant els 60. El seu primer single s'edita el 1965 sota el títol She'll be sorry/Let me go baby.
Per primera vegada la lletra d'una cançó (I will survive) s'escriu des del punt de vista d'una dona, fent-li veure al seu ex-amant que ja és lliure i pot continuar endavant sense ell. La cançó es va convertir en un himne de l'alliberació femenina i avui dia encara continua sentint-se a les discoteques.
Gloria Gaynor va encapçalar èxit darrere èxit i es va convertir en la reina de les pistes de ball durant 20 anys. La seva música ha anat més enllà dels Estats Units i s'ha fet sentir arreu del món, especialment ha tingut èxit a Europa.
Avui dia la popularitat de Gaynor sembla haver disminuït, tot i que les seves cançons continuen tenint ressò en el dia d'avui. Moltes de les seves cançons formen part de les 100 cançons imprescindibles segons la popular revista Rolling Stone.

## Discografia
### Àlbums

* Never Can Say Goodbye (1975)
* Experience Gloria Gaynor (1975)
* I've Got You (1976)
* Glorious (1977)
* Park Avenue Sound (1978)
* Love Tracks (1978)
* I Have A Right (1979)
* Stories (1980)
* I Kinda Like Me (1981)
* Gloria Gaynor (1983)
* I Am Gloria Gaynor (1984)
* The Power of Gloria Gaynor (1986)
* I Wish You Love (2002)
* The Answer (2006)

### Recopilacions

* The Best of Gloria Gaynor (1977)
* Greatest Hits (1982)
* I'll Be There (1995)
* I Will Survive: The Anthology (1998)
* 20th Century Masters: The Millennium Collection: The Best of Gloria Gaynor (2000)
* The Gloria Gaynor Album (2001)
* Ten Best: The Millennium Versions (2001)
* All The Hits Remixed (2007)

## Referències

* ↑ Rosenfeld, Stacy (2012)Gaynor recalls how she ‘survived' her lifestyle NorthJersey.com
* ↑ «Si has nacido el 7 de septiembre, Gloria Gaynor te invita a su concierto en Riojaforum» (en castellà). Rioja 2, 02-07-2019. [Consulta: 14 juliol 2020].
* ↑ Blanz, Sharla. «"I Will Survive" singer Gloria Gaynor graduated from Southside High School in Newark». Njmonthly.com, 19-12-2007. [Consulta: 27 desembre 2012].
* ↑ Daneff, Tiffany «The Arts: The new gospel according to Gloria She survives, and prospers, but the queen of the disco has done with clubbing, writes Tiffany Daneff». The Daily Telegraph, 17-07-1993.
* ↑ Quigley, Elizabeth «Disco's born survivor». The Scotsman, 09-04-1996.

## Enllaços externs

* Gloria Gaynor - Lloc web oficial
* Gloria Gaynor a Allmusic (anglès)
# Salvador Ribes Diago

Salvador Ribes Diago (Onda, Plana Baixa, 21 d'abril de 1958) va ser un futbolista valencià que jugava com a migcampista.
Debuta al CE Castelló, sent un dels jugadors principals a l'equip que quedà campió de Segona divisió el 1981. El València el fitxa juntament amb Robert, i després d'una temporada on no comença com a titular, es guanya un lloc a l'equip en les dos temporades següents.
Especialista en llançaments de penal, va protagonitzar un duel amb Arkonada durant tota l'etapa al club merengot. Amb el Sabadell tornaria a aconseguir un ascens a primera divisió.

## Clubs

| Club | Lloc | Any |
| CE Castelló | País Valencià | 1976 - 1981 |
| València CF | País Valencià | 1981 - 1985 |
| CE Sabadell | Catalunya | 1986 - 1987 |

## Referències

* ↑ Salvador Ribes a BDfutbol
* 1 2 3 4 «Ficha de jugador: Salvador Ribes». Ciberche.
# Who's Quentin?

Who's Quentin? és una pel·lícula luxemburguesa realitzada el 2005 i dirigida per Sacha Bachim.

## Repartiment

* Steve Hoegener - Kevin
* Patrick Brücher - Knaschti
* Carole Biren - Zoé
* Claude Kremer - Samson
* Alexandra Linster - Lady in Black
* Maik Müller-Wulff - The Voice
* Marc Weidert - Petrus /Kleeschen
* Tammy Schmitz - Schutzengel /Felix

## Enllaços externs

* Filmangaben
# Àlgebra no associativa

Les àlgebres no associatives són àlgebres aplicades específicament a estructures matemàtiques (com cossos o anells) en les quals la propietat associativa no està ben definida o, directament, no es compleix. És a dir, que sigui $\otimes$ un operador de producte, les operacions següents no tenen el mateix resultat.
$\left(a_{1}\otimes a_{2}\right)\otimes \ a_{3}$
i
$a_{1}\otimes \left(a_{2}\otimes \ a_{3}\right)$
Per posar un exemple numèric, en una àlgebra no associativa que operi sobre els reals, les expressions $(5*3)*9$ i $5*(3*9)$ tindrien resultats diferents.
Alguns exemples coneguts d'àlgebres no associatives són els octonions (una extensió dels quaternions) i les anomenades àlgebres de Jordan.
Les estructures sobre les quals operen àlgebres no associatives són anomenades, anàlogament, estructures no associatives.
El fet que una estructura algebraica sigui no associativa no impedeix que pugui ser commutativa o, fins i tot, distributiva, però sí que pot impedir l'existència d'elements neutres absoluts.

## Referències

* Richard D. Schafer. An introduction to non associative algebras. Courier Dover Publications, 1995. ISBN 0486688135. ebook en projecte Gutenberg
# Endor

«Endor» té aquests significats:
* Toponímia:
** Endor (Israel), quibuts d'Israel
** Endor o Indur (Palestina), antiga ciutat cananea, moderna
** Endor, planeta fictici a la lluna del qual viuen els ewoks vegeu llista de planetes i llunes de Star Wars
* Bíblia: nigromant d'Endor, personatge del primer llibre de Samuel
# Gallegos del Río

Gallegos del Río és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1042 | 933 | 801 | 749 |
# Leo Grill

Leo Grill (24 de febrer de 1846 - 1919) fou professor de cant coral i la teoria al Conservatori de Leipzig des de 1871 fins a almenys 1905. Fou alumne de Franz Lachner. Fou professor de Leoš Janáček.

## Referències

* ↑ «Dades personals» (en anglès). Musicsack. [Consulta: 19 agost 2016].
* ↑ «Dades personals». Imslp. [Consulta: 19 agost 2016].
* ↑ Leo Grill: Partitura lliure a l'IMSLP.